Bjørn Hofmann

Bjørn Morten Hofmann (født 20. juli 1964 i Oslo) er en norsk forsker innen medisinsk filosofi og etikk. Han er ansatt som professor ved Senter for medisinsk etikk ved Universitetet i Oslo (UiO) og ved Institutt for helsevitenskap ved NTNU i Gjøvik.

 Liv og virke 
I perioden (2004–2013) var han forsker ved Nasjonalt kunnskapssenter for helsetjenesten. 

Hans faglige interesseområder er grunnbegreper som sykdom, helse og overdiagnostikk samt nytteløs undersøkelse og behandling. I tillegg har han forsket og formidlet innen helsefaglig vitenskapsteori, medisinsk og helsefaglig etikk, bioteknologiens etikk samt teknologiteori og -vurdering.Hofmanns profilside, UiO Hans fagområder gjør at han ofte blir bedt om å uttale seg i media.Doseth, Karin (1. november 2010) «Skjønnhetens tyranni». I: Gudbrandsdølen DagningenBerg, R. og H. Kreutz-Hansen (22. juni 2013) «Pene mennesker har høyere intelligens enn stygge mennesker – spesielt hvis de er menn.» I: VG, s. 56–57

Han har sin utdannelse hovedsakelig fra NTH (senere integrert i NTNU) og UiO.

I 1989 ble han utdannet sivilingeniør i fysikalsk elektronikk og biomedisinsk teknikk fra NTH. 

Han har grunnfag idéhistorie fra UiO (1991) og mellomfag filosofi fra Universitetet i Tromsø (1994).

I 2002 fikk han graden dr. philos ved UiO med avhandlingen The technological invention of disease : on disease, technology and values.

Hofmann har utviklet en metode for å vurdere etiske aspekter ved helseteknologi.«Toward a procedure for integrating moral issues in health technology assessment». I: International Journal of Technology Assessment in Health Care. 2005 Summer; 21(3):312-8.«Harmonization of ethics in health technology assessment: a revision of the Socratic approach». I: International Journal of Technology Assessment in Health Care. 2014 Jan;30(1):3-9. Med S. Droste, W. Oortwijn, I. Cleemput, D. Sacchini Metoden er blitt videreutviklet og tilpasset av andre.Heintz, E. … [et al.. «Framework for systematic identification of ethical aspects of healthcare technologies: the SBU approach». I: International Journal of Technology Assessment in Health Care 2015 Jul 2:1-7 (e-preprint)]Lampe, K. … [et al. «The HTA core model: a novel method for producing and reporting health technology assessments.»  I: International Journal of Technology Assessment in Health Care 2009 Dec; 25 Suppl 2:9-20 ]

I 2010/2011 gjennomførte han, sammen med forskerne Søren Holm (UiO) og Anne I. Myhr (UiT), en forskningsstudie blant ph.d.-studenter ved medisinske fakulteter i Norge, for å undersøke deres forhold til forskningsjuks. Konklusjonene i studien gjorde at den ble mye omtalt. 10% av studentene syntes for eksempel det var akseptabelt å forfalske eller fabrikkere data, og 10% syntes det var greit å rapportere data om et eksperiment uten selv å ha gjennomført eksperimentet.Flem, Sofie S. (26. mai 2013) «Tar avstand fra forskningsjuks». I: Bergens Tidende Resultatene ble blant annet publisert i BMC Medical Ethics.«Scientific dishonesty—a nationwide survey of doctoral students in Norway». I: BMC Medical Ethics 2013, 14:3  (les i fulltekst)

I 2014 ble Hofmann valgt ut til å være norsk Harkness-stipendiat for perioden 2014–2015. Dette er en ordning som er kommet i stand gjennom et samarbeid mellom Nasjonalt kunnskapssenter for helsetjenesten, Norges forskningsråd og den amerikanske stiftelsen The Commonwealth Fund. I stipendperioden forsket Hofmann på overdiagnostikk, i samarbeid med forskere ved Dartmouth Institute for Health Policy and Clinical Practice ved Dartmouth College, New Hampshire.

 Bibliografi 

 Hofmanns vitenskapelige artikler i ResearchGate (120 pr. september 2015)

 Referanser 

 Kilder 
 Bergstrøm, Ida (31. mai 2013) «Professor pipelort». I: På Høyden
 Hofmann, Bjørn (2004)«Hva er sykdom?» I: Sykepleien, nr. 2
 Hofmanns profilside, Universitetet i Oslo

 Eksterne lenker 
 Hofmanns profilside, Universitetet i Oslo (Besøkt 3. september 2015)
 Hofmanns profilside, NTNU (Besøkt 17. mars 2016)

Kategori:Professorer ved NTNU
Kategori:Personer fra Oslo
Kategori:Fødsler i 1964